da fr cs da da fr he en da da it de en da da nb da da da da da da da da da da da da hu da da da da en da da de de nb da da fr sv de nb da sv de nb da sv da nb da sv en nb da sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Vi spiser utrolig meget mad som aldrig rammer bloggen. En del er bare ikke noget særligt, og andre gange er det varianter af allerede bloggede opskrifter, såsom burgere, pizza, millionbøf og boller i karry.  Jeg har før blogget om frikadeller, men disse var lidt mere fiberrige. Kød er efterhånden blevet så dyrt at det kan være en fordel at tænke i “krigstanker”, hvor man simpelthen tilfører grøntsager for at strække kødet. Jeg har flere gange med held kommet moste rodfrugter i burgerbøfferne, og fik derfor lyst til at prøve det samme med frikadeller.
Jeg kørte farsen på min foodprocessor, men den kan sagtens røres i hånden.
Vi fik blot rugbrød og gulerodssalat til, men de ville også være super med et mere klassisk tilbehør. Dellerne er skønne og saftige, og min yngste datter (aka den grøntsagsudfordrede) var vild med dem.
Hverdagsdunser med pastinak (4 pers.)
2 pastinakker eller persillerod (ca 150 g renset vægt)
8 blade frisk salvie (1 tsk tørret)
½ tsk revet muskatnød
Skræl pastinakkerne og riv dem fint. Riv også hvidløgsfeddet. Hak løget meget fint. Hak salviebladene fint. Jeg rev pastinakken, og kørte derefter resten på foodprocessoren. Kom kød, mel, havregryn og æg i skålen. Tilsæt krydderier. Ælt farsen sammen og tilsæt mælken lidt ad gangen til du har en lind fars. Lad den trække på køl i mindst 15 minutter.
Steg frikadellerne i en blanding af smør og neutral olie til de er brune og gennemstegte. Server med valgfrit tilbehør.
14. november 2012 kl. 22:08
Forleden dag så jeg hakket oksekød med moste grønsager i Fakta’s køledisk – jeg skal da love for, at kreativiteten blomstrer:-) Jeg foretrækker nu at blande grønsagerne i selv – plejer at lave frikadeller med gulerod og havregryn, men dine ser gode ud, så det skal måske prøves næste gang:-)
14. november 2012 kl. 22:16
Jeg vil nu også helst tilsætte mine egne grøntsager. Du kan roligt prøve denne variant, de var et hit 🙂
16. november 2012 kl. 14:07
Ideen vandt faktisk en pris sidste år – men jeg foretrækker nok at tilsætte mine egne grøntsager, er bange for at man kommer til at betale endnu mere for kødet på den der måde.
14. november 2012 kl. 23:22
God idé med at snige pastinakker ind i dunserne. Kan godt lide den saftighed og den ekstra smag, det giver 🙂
22. november 2012 kl. 18:12
Jeg kommer altid en rodfrugt i min fars, ikke af hensyn til økonomien, men fordi jeg synes det giver en god smag og forhindre at det bliver tørt – og så er det en god måde at få lidt flere grønsager på.
22. november 2012 kl. 21:19
Lidt i stil med at komme squash, gulerod eller lignende i brød eller kage 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.